cyanic-selkie/wikianc huggingface dataset:
সিটি হান্টার
আনিমে
প্রথম অ্যানিমে সমাপ্তি সঙ্গীত, টিএম নেটওয়ার্কের "গেট ওয়াইল্ড" এবং এর পরবর্তী ১৯৮৯ সালের রিমিক্স জাপানে ৫,১৫,০১০ সংখ্যক বিক্রি হয়েছিল। এই অ্যানিমে ধারাবাহিকটি ফ্রান্সেও জনপ্রিয় ছিল যেখানে নিকি লারসন-এর ১৪০টি পর্ব ১৯৯০ দশকের প্রথমে ডাব করার পর প্রকাশ করা হয়।
কিংবদন্তি
কাওরির "১০০ টনের হাতুড়ি" ২০০৭ সালে ইয়াহু অকশনে ¥১৮.৩২ লাখ ($১৭,১৫০) উঠেছিলো। এটি ছিল ইয়াহুর জন্য বছরের সর্বোচ্চ মূল্যে বিক্রিত দাতব্য বস্তু।
২০১২ সালে, রিও, কাওরি ও উমিবজু ভার্চুয়াল সঙ্গীতশিল্পী মানার ভিডিওতে উপস্থিত হয়েছিল। মানা হল টিএম নেটওয়ার্কের হোজো এবং তেতসুয়া কমুরোর মধ্যে একটি সহযোগিতামূলক প্রকল্প।
২০১৫ সালে প্রকাশিত ক্রিস ব্রাউনের একক গান "জিরো"-এর প্রচ্ছদ হোজোর সিটি হান্টার প্রচ্ছদের নকশা থেকে নকল করা হয়ে বলে অভিযোগ রয়েছে।
রয় ভার্জিন
রয় থমাস ভার্জিন (Roy Virgin; জন্ম: ২৬ আগস্ট, ১৯৩৯) সমারসেটের টানটন এলাকায় জন্মগ্রহণকারী বিখ্যাত ও সাবেক প্রথম-শ্রেণীর ইংরেজ ক্রিকেট তারকা। ১৯৫৭ থেকে ১৯৭৭ সময়কালে ঘরোয়া প্রথম-শ্রেণীর ইংরেজ কাউন্টি ক্রিকেটে সমারসেট ও নর্দাম্পটনশায়ারের এবং দক্ষিণ আফ্রিকান ক্রিকেটে ওয়েস্টার্ন প্রভিন্স দলের প্রতিনিধিত্ব করেছেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। এছাড়াও, মাঝে-মধ্যে উইকেট-রক্ষকের দায়িত্ব পালনের পাশাপাশি লেগব্রেক বোলিংয়ে পারদর্শীতা দেখিয়েছেন রয় ভার্জিন।
প্রথম-শ্রেণীর ক্রিকেট
ডানহাতি উদ্বোধনী ব্যাটসম্যান রয় ভার্জিন খাঁটিমানের খেলোয়াড়ী জীবনে অতিবাহিত করলেও উভয় কাউন্টি মিলিয়ে দুই মৌসুম বাদে তার প্রথম-শ্রেণীর ক্রিকেট তেমন দর্শনীয় ছিল না। এক পর্যায়ে তাকে সম্ভাব্য টেস্ট ক্রিকেটার হিসেবে ভাবা হচ্ছিল।
১৯৫৭ সালে প্রথমবারের মতো সমারসেট দলে খেলেন। ১৯৬০ সাল পর্যন্ত নিয়মিতভাবে উদ্বোধনী ব্যাটসম্যান হিসেবে মাঠে নামতেন। ঐ মৌসুমে ইনিংস প্রতি মানানসই ২৫ গড়ে ১৪৫৩ রান তুলেন। ১৯৬৩ সালে জাতীয় সেবায় পুনরায় যোগ দেন। ১৯৬০-এর দশকের পুরোটা সময়ে সমারসেট দলের নিয়মিত সদস্যের মর্যাদা পান। প্রত্যেক মৌসুমেই সহস্রাধিক রান তুলেন। কেবলমাত্র একবারই ৩০-এর কম গড়ে রান সংগ্রহ করেছিলেন।
তারপর আকস্মিকভাবে রয় ভার্জিনের ব্যাটিংয়ের মান পরিবর্তিতরূপ ধারণ করে। বহুমূখী শট খেলেন যা পূর্বে আর তিনি খেলেননি। ঐ মৌসুমে দ্রুততার সাথে ও স্বতঃস্ফূর্তভাবে খেলে ৪৭ গড়ে ২২৩৩ রান তুলতে পেরেছিলেন। তন্মধ্যে সাতটি শতরানের ইনিংস ছিল তার। ইংল্যান্ডের সম্ভাব্য উদ্বোধনী ব্যাটসম্যান হিসেবে তিনি পরিগণিত হতে থাকেন। দূর্দান্ত ক্রীড়াশৈলী প্রদর্শনের স্বীকৃতিস্বরূপ ১৯৭১ সালের উইজডেন সংস্করণে অন্যতম বর্ষসেরা ক্রিকেটারের সম্মাননায় ভূষিত হন তিনি। ১৯৭১ সালে আবারও সফলতম মৌসুমে অতিবাহিত করেন। কিন্তু, ১৯৭২ সালে বেশ ছন্দপতনের মুখোমুখি হন। ঐ মৌসুম শেষে সমারসেট ত্যাগ করেন রয় ভার্জিন।
কাউন্টি ত্যাগ
কাউন্টি ত্যাগ করার পর বেশ কিছুদিন খেলার জগৎ থেকে দূরে থাকতে হয় রয় ভার্জিনকে। ১৯৭৩ মৌসুমের মাঝামাঝি সময়ে কাউন্টি চ্যাম্পিয়নশীপে নর্দাম্পটনশায়ারের পক্ষে অভিষেক ঘটে তার। তবে তিনি সীমিত আকারে সফলতা পান। ১৯৭৪ সালে দ্বিতীয় মৌসুমের মতো সর্বাধিক সফলতা পান। ইনিংস প্রতি প্রায় ৫৭ গড়ে ১৯৩৬ রান তুলতে পেরেছিলেন। এ পর্যায়ে জাতীয় ব্যাটিং গড়ে পঞ্চম স্থান অধিকার করেছিলেন তিনি। আবারও তিনি ইংল্যান্ডের সম্ভাব্য খেলোয়াড় হিসেবে আলোচনার কেন্দ্রবিন্দুতে উপনীত হন। তবে, আবারও নিরাশ হতে হয় রয় ভার্জিনকে।
১৯৭৫ সালে নর্দাম্পটনশায়ারের অধিনায়ক হিসেবে মনোনীত হয়েছিলেন। তবে, আগস্ট মাসেই অধিনায়কের দায়িত্ব থেকে অব্যাহতি নিতে বাধ্য হন। এ প্রসঙ্গে তিনি বলেন যে, অধিনায়কত্ব লাভের ফলে তার ব্যাটিংয়ের উপর বিরূপ প্রভাব ফেলেছে। ঐ মৌসুমে কোনক্রমে সহস্রাধিক রানের মাইলফলক অতিক্রমণ করতে সক্ষম হলেও ১৯৭৬ সালে ৩৪ গড়ে তুলে তা পুণরুদ্ধার করতে পেরেছিলেন। এ পর্যায়ে নর্দাম্পটনে সমারসেটের বিপক্ষে পিটার উইলি’র সাথে চতুর্থ উইকেট জুটিতে ৩৭০ রান তুলেন। ব্যক্তিগতভাবে করেন ১৪৫ রান। অদ্যাবধি চতুর্থ উইকেটে কাউন্টি দলটির রেকর্ডেরূপে তা পরিগণিত হয়ে আসছে। কিন্তু, ১৯৭৭ সালে আরও কম সফলতার স্বাক্ষর রাখেন রয় ভার্জিন। অতঃপর ব্যবসায়িক দায়বদ্ধতার কারণে খেলার জগৎ থেকে অবসর গ্রহণে করতে বাধ্য হন।
প্রথম-শ্রেণীর খেলোয়াড়ী জীবনের শুরুতে রয় ভার্জিন মাঝে-মধ্যেই উইকেট-রক্ষকের ভূমিকায় অবতীর্ণ হতেন। এ ভূমিকাটি পরবর্তীকালে সমগ্র খেলোয়াড়ী জীবনেই অংশগ্রহণকৃত একদিনের খেলাগুলোতে বহমান ছিল। তাছাড়াও স্লিপ অঞ্চলে বিশ্বস্ত ফিল্ডারের ভূমিকা পালন করেছিলেন তিনি। তন্মধ্যে, ১৯৬৬ সালে সমারসেটের সদস্য থাকাকালীন ৪২টি ক্যাচ তালুবন্দী করেছিলেন। এ সংগ্রহটি অদ্যাবধি কাউন্টি রেকর্ডরূপে বিবেচিত হয়ে আসছে।
ব্যক্তিগত জীবন
১৯৬০ সালে মার্গারেট অ্যান থ্রেসার নাম্নী এক রমণীর পাণিগ্রহণ করেন। এ দম্পতির স্টিভ, ডেভ ও অ্যান্ডি নামীয় তিন সন্তান ছিল এবং হিদার, হ্যালি, ম্যাট, অ্যারান ও অলিভিয়া নাম্নী নাতি-নাতনি রয়েছে। ব্রায়ান, সিড, মৌরিন ও হেলন নাম্নী তার দুই ভাই ও দুই বোন আছে।
বাংলাদেশের গ্রাম
থাম্ব| বাংলাদেশী গ্রামে কৃষিকাজ। এই ছবিটি [[সাতক্ষীরা জেলা থেকে তোলা। ]] থাম্ব| বাংলাদেশের পল্লী দৃশ্য। এই ছবিটি [[জামালপুর জেলা থেকে তোলা।]] গ্রাম হল বাংলাদেশের জনবসতির ক্ষুদ্রতম একটি একক এবং রাষ্টীয় প্রশাসনিক ও সামাজিক ক্ষেত্রে নিম্নতম একক। গ্রামগুলি সাধারণত পল্লী থেকে বড় তবে নগরের চেয়ে ছোট। একটি গ্রামের জনসংখ্যা কয়েকশ থেকে কয়েক হাজার পর্যন্ত হতে পারে। গ্রাম ইউনিয়ন পরিষদের একটি নির্বাচনী একক, যেখান থেকে একজন ইউনিয়ন পরিষদ সদস্য নির্বাচিত হন। সাধারণত একটি গ্রামকে একটি ওয়ার্ড হিসাবে মনোনীত করা হয় এবং প্রতিটি ইউনিয়ন নয়টি গ্রাম নিয়ে গঠিত।
১৯৯১ সালের আদমশুমারি অনুসারে, বাংলাদেশে ৬৮,০৩৮টি গ্রাম আছে ও গ্রামগুলিতে গড়ে ২৩২টি পরিবার রয়েছে। বাংলাদেশের গ্রামীণ অঞ্চলগুলিতে (গ্রামগুলিতে) শহরাঞ্চলের তুলনায় জনসংখ্যার উচ্চহার এবং স্বাক্ষরতার নিম্নহার পরিলক্ষিত হয় - তবে এই ব্যবধানগুলি হ্রাস পাচ্ছে। স্বাধীনতার পরে বাংলাদেশের গ্রামগুলি, অবকাঠামো এবং অর্থনৈতিক কর্মকাণ্ডের দিক দিয়ে অনুন্নত ছিল। প্রথাগত হস্তচালিত কৃষি ছিল অর্থনৈতিক ক্রিয়াকলাপের মূল। তবে, মানুষের উদ্ভাবনী দক্ষতা এবং প্রাণশক্তি ধীরে ধীরে গ্রামগুলিকে অর্থনৈতিক অগ্রগতির দিকে ধাবিত করছে।
কায়া কাল্লাস
কায়া কাল্লাস (জন্ম ১৮ জুন ১৯৭৭) একজন এস্তোনিয়ান রাজনীতিবিদ যিনি ২০২১ সাল থেকে এস্তোনিয়ার প্রধানমন্ত্রী হিসেবে দায়িত্ব পালন করছেন। তিনি এস্তোনিয়ার প্রথম নারী প্রধানমন্ত্রী। তিনি ২০১৮ সাল থেকে রিফর্ম পার্টির নেতা, ২০১৯-২০২১ সালের এস্তোনিয়ান সংসদের (রিগিকোগু) সদস্য ছিলেন এবং এর আগেও ২০১১-২০১৪ সালেও ছিলেন। কাল্লাস নির্বাচিত হয়ে ২০১৪-২০১৮ সালে ইউরোপীয় সংসদের সদস্য হিসেবে দায়িত্ব পালন করেন, এবং এলাইন্স অফ লিবারেলস এন্ড ডেমোক্র্যাটস ফর ইউরোপ এর প্রতিনিধিত্ব করেন। সংসদে তার নির্বাচনের আগে, তিনিএকজন অ্যাটর্নি হিসেবে ইউরোপীয় এবং এস্তোনিয়ান প্রতিযোগিতা আইনে বিশেষজ্ঞ ছিলেন।
প্রাথমিক জীবন এবং শিক্ষা
কায়া কাল্লাস ১৮ জুন ১৯৭৭ সালে তালিনে জন্মগ্রহণ করেন। তিনি সিম কাল্লাসের কন্যা, যিনি এস্তোনিয়ার ১৫ তম প্রধানমন্ত্রী এবং পরে একজন ইউরোপীয় কমিশনার ছিলেন।
ব্যক্তিগত জীবন
২০০২ সালে, কাল্লাস রুমেট লিগারকে বিয়ে করেন। ২০০৬ সালে তাদের বিবাহবিচ্ছেদ হয়।
১৪১০
১৪১০ গ্রেগরীয় বর্ষপঞ্জির একটি সাধারণ বছর।
ভারতের রাষ্ট্রপতি নির্বাচন, ১৯৭৭
ভারতের নির্বাচন কমিশন কর্তৃক ৬ আগস্ট ১৯৭৭-এ ভারতের সপ্তম রাষ্ট্রপতি নির্বাচন অনুষ্ঠিত হয়। যদিও ৩৭ জন প্রার্থী তাদের মনোনয়ন দাখিল করেছিলেন, তাদের মধ্যে ৩৬ জন প্রত্যাখ্যাত হয়েছিল, যার ফলে নীলম সঞ্জীব রেড্ডি ভারতের দুই রাষ্ট্রপতির মধ্যে একজন যিনি বিনা প্রতিদ্বন্দ্বিতায় বিজয়ী হন‌।
৯৭ নং ওয়ার্ড, কলকাতা পৌরসংস্থা
৯৭ নং ওয়ার্ড, কলকাতা পৌর সংস্থা বরো নং ১০-এ কলকাতা পৌরসংস্থার একটি প্রশাসনিক বিভাগ, যা ভারতের পশ্চিমবঙ্গ রাজ্যের দক্ষিণ কলকাতার টালিগঞ্জের কুঁদঘাট, অশোক নগর, টালিগঞ্জ ক্লাব এবং রিজেন্ট পার্ক  (শান্তিগড়-রিজেন্ট কলোনী-নেহেরু কলোনী-বিবেকানন্দ নগর-মুর অ্যাভিনিউ-শান্তি নগর-কম্পোজিট হাউজিং এস্টেট) অঞ্চল নিয়ে গঠিত।
ভূগোল
৯ নং ওয়ার্ডের উত্তরে নেতাজি সুভাষ চন্দ্র বোস রোড এবং গ্রাহাম রোডের সীমানা; পূর্বদিকে নগেন্দ্র নারায়ণ দত্ত রোড; এবং দক্ষিণ এবং পশ্চিমে টালির নালা দ্বারা।
ওয়ার্ডটি কলকাতা পুলিশের যাদবপুর এবং রিজেন্ট পার্ক থানা পরিবেশন করে।
পাটুলি মহিলা থানা দক্ষিণ শহরতলির বিভাগের অধীনে সমস্ত পুলিশ থানাকে, অর্থাৎ নেতাজি নগর, যাদবপুর, কসবা, রিজেন্ট পার্ক, বাঁশদ্রোণী, গড়ফা এবং পাটুলি কে পরিবেশন করে।
নির্বাচনের ফলাফল
ওয়ার্ডটি একটি সিটি পৌর কর্পোরেশন কাউন্সিল নির্বাচনী এলাকা গঠন করে এবং টালিগঞ্জ (বিধানসভা কেন্দ্র) এর একটি অংশ।
ভূরি বাই
ভূরি বাই একজন ভারতীয় ভিল চিত্রশিল্পী। তিনি পিটল গ্রামে জন্মগ্রহণ করেছিলেন। এই গ্রামটি মধ্যপ্রদেশ ও গুজরাটের সীমান্তে অবস্থিত। তবে পিটল মধ্যপ্রদেশের ঝাবুয়া জেলার একটি গ্রাম। ভূরি বাই ভারতের বৃহত্তম উপজাতি গোষ্ঠী ভিল সম্প্রদায়ের অন্তর্ভুক্ত। মধ্য প্রদেশ সরকারের শিল্পীদের প্রতি সর্বোচ্চ রাষ্ট্রীয় সম্মাননা 'শিখর সম্মান' সহ অনেক পুরস্কার তিনি জিতেছেন। ২০২১ সালে তিনি ভারতের চতুর্থ সর্বোচ্চ বেসামরিক পুরস্কার পদ্মশ্রী পেয়েছিলেন।
প্রথম জীবন
ভূরি বাইকে ভোপালের ভারত ভবনের জে স্বামীনাথন উৎসাহিত করেছিলেন, তাঁর সমসাময়িক জাংগড় সিং শ্যামের মতো, অ্যাক্রোলিক রং এবং কাগজ ব্যবহার করে চিত্রাঙ্কন করতে। তার আগে, তিনি তাঁর সম্প্রদায়ের অন্যান্য সদস্যদের মতো তাঁর বাড়ির দেয়ালে চিত্রাঙ্কন করতেন। ভূরি পিথোরা চিত্রকর্ম তৈরিতে দক্ষ ছিলেন। "“গ্রামে গাছপালা এবং কাদামাটি থেকে রঙ বের করতে আমাদের এত পরিশ্রম করতে হত। এবং এখানে আমাকে রঙের অনেকগুলি বৈচিত্র এবং একটি প্রস্তুত তুলি দেওয়া হয়েছিল!'"
চিত্রাঙ্কণের পাশাপাশি, ভূরি বাই কুটির তৈরিতেও পারদর্শী, যা তিনি তাঁর মা ঝাব্বু বাইয়ের কাছ থেকে শিখেছিলেন। তিনি ভোপালের ইন্দিরা গান্ধী রাষ্ট্রীয় মানবসংঘালয় বা ভোপালের মনুষ্য যাদুঘরের ভিল কুটির নির্মাণে অবদান রেখেছিলেন, যেখানে তিনি থাকেন। প্রকৃতপক্ষে, ভূরি বাই যখন প্রথম ভোপালে এসেছিলেন, তিনি ভারত ভবনের নির্মাণ শ্রমিক হিসাবে নিযুক্ত ছিলেন — যা থেকে তিনি দৈনিক ৬ টাকা উপার্জন করতেন। এখানেই তাঁর সাথে জগদীশ স্বামীনাথনের প্রথম দেখা হয়েছিল, যিনি তাঁর প্রতিভা চিহ্নিত করেছিলেন এবং তাঁকে চিত্রাঙ্কণে উৎসাহিত করেছিলেন। ভূরি বাই তাঁর সম্প্রদায়ের সমসাময়িক শিল্পী লাডো বাইয়ের সঙ্গে তাঁর কাজ শুরু করেছিলেন।
শৈলী এবং বিষয়বস্তু
ভিল শিল্পকলাকে কেউ কেউ ভারতের উপজাতি শিল্পগুলির মধ্যে প্রাচীনতম হিসাবে বিবেচনা করে থাকেন। অস্ট্রেলিয়ার আদিবাসীদের শিল্পকলার সাথে এর মিল রয়েছে, বিশেষত বহু রঙের বিন্দু ব্যবহার করে চিত্র ভরাট করা দুই জায়গাতেই পাওয়া যায়। ভূরি বাই তাঁর সম্প্রদায়ের প্রথম শিল্পী যিনি কাগজের উপর  আঁকা শুরু করেছিলেন। তাঁর রঙিন ক্যানভাসগুলি সাধারণত পৌরাণিক বিষয়, গ্রাম্য দৃশ্য এবং মানুষ-প্রাণীর সম্পর্ক চিত্রিত করে, যদিও পরবর্তীকালের তাঁর কাজে বিমান এবং সেলফোনের মতো আধুনিক উপাদানগুলির ব্যবহার দেখা গেছে।
বিষ্ণুপুর জেলা
বিষ্ণুপুর জেলা বলতে বোঝায়:
আব্দুল্লাহ আল ইসলাম জ্যাকব
আব্দুল্লাহ আল ইসলাম জ্যাকব (জন্মঃ ২১ ডিসেম্বর ১৯৭২) হলেন বাংলাদেশের একজন রাজনীতিবিদ ও নির্বাচিত একাদশ জাতীয় সংসদ সদস্য।
জন্ম
জ্যাকব ১৯৭২ সালের ২১ ডিসেম্বর ভোলা জেলার চরফ্যাশনের জিন্নাগড় ইউনিয়ন এ জন্মগ্রহণ করেন। তার পিতা এম. এম. নজরুল ইসলাম এবং মাতা বেগম রহিমা ইসলাম। তার পিতা একাধিকবার নির্বাচিত জাতীয় সংসদ সদস্য এবং চরফ্যাশন মহাবিদ্যালয়ের প্রতিষ্ঠাতা অধ্যক্ষ ছিলেন।
জাতীয় সংসদ নির্বাচন
জনাব জ্যাকব ২০১৪-এ অণুষ্ঠেয় দশম জাতীয় সংসদ নির্বাচনে ১১৮ ভোলা-৪ থেকে ২য় বারের মত সংসদ সদস্য নির্বাচিত হন। তিনি ১২ জানুয়ারি ২০১৪ তারিখে গণপ্রজাতন্ত্রী বাংলাদেশ সরকারের মাননীয় উপমন্ত্রী হিসেবে শপথ নেন এবং পানি সম্পদ মন্ত্রণালয়ের দায়িত্বপ্রাপ্ত হন। পরবর্তীতে তিনি ২৬ ফেব্রুয়ারি ২০১৪ তারিখে পরিবেশ ও বন মন্ত্রণালয়ের উপমন্ত্রীর দায়িত্ব গ্রহণ করেন এবং অদ্যাবধি উক্ত দায়িত্ব পালন করছেন। তিনি নবম জাতীয় সংসদেরও সদস্য ছিলেন। উক্ত সংসদে তিনি পানি সম্পদ মন্ত্রণালয় এবং বিদ্যুৎ, জ্বালানী ও খনিজ সম্পদ মন্ত্রণালয় সম্পর্কিত সংসদীয় স্থায়ী কমিটির সদস্য হিসেবে দায়িত্ব পালন করেন। ২০১৮ সালে একাদশ জাতীয় সংসদ নির্বাচনে পুনরায় নির্বাচিত হন।
উন্নয়নে অবদান
জ্যাকব তার নির্বাচনী এলাকায় বিভিন্ন সামাজিক, সাংস্কৃতিক এবং উন্নয়নমূলক কর্মকান্ডের সঙ্গে নিবিড়ভাবে জড়িত। শিক্ষা ও ধর্মীয় উন্নয়নের ক্ষেত্রে তিনি বিশেষ রাখছেন । তিনি জাতিসংঘ সাধারণ অধিবেশন, জাতিসংঘ আয়োজিত রিও-২০ কনফারেন্স, আন্তর্জাতিক জলবায়ু সম্মেলন, বাণিজ্য সম্মেলনে বিভিন্ন সময়ে সরকারি ও সংসদীয় প্রতিনিধি দলের সদস্য হিসাবে বিভিন্ন দেশ ভ্রমণ করেন।
ব্যক্তিগত জীবন
তিনি বিবাহিত, স্ত্রী নীলিমা নিগার সুলতানা। এ দম্পতির জেনিক ও জেনিল নামে দুই পুত্র সন্তান রয়েছে।
তাইওয়ান পরিবহন সুরক্ষা বোর্ড
তাইওয়ান পরিবহন সুরক্ষা বোর্ড ( টিটিএসবি, ) হল চীন প্রজাতন্ত্রের একটি স্বতন্ত্র সরকারী সংস্থা যেটি তাইওয়ানের বিমান, রেলপথ, নৌপথ এবং মহাসড়কে বড় পরিবহন দুর্ঘটনার জন্য দায়বদ্ধ থাকে। পরিষদটির সদর দফতর নিউ তাইপেইয়ের সিন্ডিয়ান জেলায় অবস্থিত। পূর্বে এর সদর দফতরটি তাইপেইয়ের সানশান জেলায় অবস্থিত ছিল।
ইতিহাস
থাম্ব|পূর্বসূরী এজেন্সি, বিমান চালনা সুরক্ষা কাউন্সিলের লোগো এভিয়েশন সুরক্ষা কমিটি যেটি পরবর্তীকালে এভিয়েশন সুরক্ষা পরিষদে নামকরণ করা হয়, ২৫ মে ১৯৯৮ সালে একটি স্বাধীন সংস্থা হিসাবে প্রতিষ্ঠিত হয়েছিল। এটি ২০০১ সালের ২০ মে অবধি এক্সিকিউটিভ ইউয়ান প্রশাসনের অধীনস্থ ছিল । পাশাপাশি এটি আবার একটি স্বতন্ত্র সংস্থাতেও পরিণত হয়। ২০১৯ সালের পহেলা আগস্ট, এজেন্সিটির নামকরণ করা হয়েছিল " জাতীয় পরিবহন সুরক্ষা কাউন্সিল "। এর দফতরটিকে বিমানের সুরক্ষার পাশাপাশি বড় বড় হাইওয়ে এবং রেলপথের ঘটনাসমূহ অন্তর্ভুক্ত করতে সম্প্রসারিত করা হয়েছিল এবং এটি ২০১৮ ইলান ট্রেনের লাইনচ্যুতি র প্রাথমিক বিশেষ তদন্তের একটি অনুমানের অভাবের প্রতিক্রিয়ার ফলশ্রুতিতে গঠন করা হয়েছিল। চূড়ান্তভাবে নির্বাচিত ইংরেজি নামটি ছিল "তাইওয়ান পরিবহন সুরক্ষা বোর্ড"।
বিভাগীয় অবকাঠামো
সংস্থাটি নিম্নলিখিত কাঠামোতে শ্রেণিবদ্ধ করা হয়েছে:
পরিবহন
তাইপেই মেট্রোর ডেপিংলিন স্টেশনটির উত্তর দিক থেকে এএসসি সদর দফতরটিতে হেঁটেই প্রবেশ করা যায়।
রয় কৃষ্ণ
রয় কৃষ্ণ (Roy Krishna; জন্ম: ৩০ আগস্ট ১৯৮৭) হলেন একজন ফিজিয়ান পেশাদার ফুটবল খেলোয়াড়। তিনি বর্তমানে ভারতের পেশাদার ফুটবল লিগের শীর্ষ স্তর ইন্ডিয়ান সুপার লিগের ক্লাব মোহনবাগান সুপার জায়ান্ট এবং ফিজি জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।
ফিজিয়ান ফুটবল ক্লাব অল সেন্টসের যুব পর্যায়ের হয়ে খেলার মাধ্যমে রয় ফুটবল জগতে প্রবেশ করেছেন এবং পরবর্তীকালে লাবাসার যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০৮–০৯ মৌসুমে, নিউজিল্যান্ডীয় ক্লাব ওয়াইটাকেরে ইউনাইটেডের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৬ মৌসুম অতিবাহিত করেছেন; ওয়াইটাকেরে ইউনাইটেডের হয়ে তিনি ৭৫ ম্যাচে ৫৫টি গোল করেছেন। অতঃপর তিনি ১ মৌসুমের জন্য অকল্যান্ড সিটিতে খেলে ২০১৪–১৫ মৌসুমে ওয়েলিংটন ফিনিক্সে যোগদান করেছেন। ওয়েলিংটন ফিনিক্সে ৬ মৌসুম অতিবাহিত করার পর ভারতীয় ক্লাব এটিকের সাথে চুক্তি স্বাক্ষর করেছেন, যেখানে তিনি ২১ ম্যাচে ১৫টি গোল করেছেন। ২০২০–২১ মৌসুমে, তিনি এটিকে হতে মোহনবাগান সুপার জায়ান্টে যোগদান করেছেন।
ব্যক্তিগতভাবে, রয় বেশ কিছু পুরস্কার জয়লাভ করেছেন, যার মধ্যে ২০১৮–১৯ এ-লিগের গোল্ডেন বুট এবং ২০২০–২১ ইন্ডিয়ান সুপার লিগের গোল্ডেন বল অন্যতম। দলগতভাবে, রয় এপর্যন্ত ৮টি শিরোপা জয়লাভ করেছেন, যার মধ্যে ৬টি ওয়াইটাকেরে ইউনাইটেডের হয়ে, ১টি অকল্যান্ড সিটির হয়ে এবং ১টি এটিকের হয়ে জয়লাভ করেছেন।
প্রারম্ভিক জীবন
রয় কৃষ্ণ ১৯৮৭ সালের ৩০শে আগস্ট তারিখে ফিজির মাকুয়াতার লাবাসায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
রয় ফিজি অনূর্ধ্ব-২০ এবং ফিজি অনূর্ধ্ব-২৩ দলের হয়ে খেলার মাধ্যমে ফিজির প্রতিনিধিত্ব করেছেন। আসেন্সিও রিউ দি জানেইরুতে অনুষ্ঠিত ২০১৬ গ্রীষ্মকালীন অলিম্পিকের জন্য ২০১৬ সালের জুলাই মাসে প্রকাশিত ফিজি অনূর্ধ্ব-২৩ দলে স্থান পেয়েছিলেন; যেখানে তিনি ৩ ম্যাচে ১টি গোল করার পাশাপাশি ফিজির অধিনায়কের দায়িত্ব পালন করেছেন। ফিজির বয়সভিত্তিক দলের হয়ে তিনি ১৪ ম্যাচে অংশগ্রহণ করে ৩টি গোল করেছেন।
২০০৭ সালের ২৬শে আগস্ট তারিখে, মাত্র ১৯ বছর ১১ মাস ২৭ দিন বয়সে, ডান পায়ে ফুটবল খেলায় পারদর্শী রয় টুভালুর বিরুদ্ধে অনুষ্ঠিত ম্যাচে অংশগ্রহণ করার মাধ্যমে আন্তর্জাতিক ফুটবলে ফিজির হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; অভিষেক ম্যাচেই ফিজির জার্সি গায়ে প্রথম গোল এবং প্রথম হ্যাট্রিকটি করেন; ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করার পাশাপাশি প্রথম, তৃতীয় এবং পঞ্চম গোল করার মাধ্যমে হ্যাট্রিকটি পূর্ণ করেছেন। ম্যাচটি ফিজি ১৬–০ গোলের ব্যবধানে জয়লাভ করেছিল। ফিজির হয়ে অভিষেকের বছরে রয় সর্বমোট ৮ ম্যাচে ৪টি গোল করেছেন। ২০১৬ সালের ২৮শে জুন তারিখে, তিনি নিউজিল্যান্ডের বিরুদ্ধে ম্যাচে ফিজির হয়ে প্রথমবারের মতো অধিনায়কের দায়িত্ব পালন করেন, ম্যাচটিতে নিউজিল্যান্ড ৩–১ গোলের ব্যবধানে পরাজিত হয়েছিল।
ব্যক্তিগত জীবন
কৃষ্ণ নিউজিল্যান্ডের নাগরিক, নিউজিল্যান্ডে দশ বছর থাকার পর ২০১৮ সালের ডিসেম্বর মাসে তিনি নাগরিকত্ব অর্জন করেছেন এবং তিনি ভারতীয় বংশোদ্ভূত ইন্দো-ফিজিয়ান ও তার পূর্বপুরুষরা ভারতের কলকাতায় বসবাস করেছেন।
২০১৮ সালের জুলাই মাসে, কৃষ্ণ ইন্দো-ফিজিয়ান মডেল এবং গণমাধ্যম ব্যবসার মালিক নাজিয়াহ আলির সাথে বিবাহ বন্ধনে আবদ্ধ হয়েছেন।
রুফুয়স ধনেশ
রুফুয়স ধনেশ (Buceros hydrocorax), যা ফিলিপাইনের ধনেশ নামেও পরিচিত হল ধনেশ প্রজাতির পাখি এবং এরা আকারে আয়তনে বড় হয়।
বিতরণ ও বাসস্থান
এটা প্রধানত ফিলিপাইনের স্থানীয় পাখি। পাশাপাশি অবস্থিত ১১ টা দ্বীপে এদের দেখা যায়। যাদের মধ্যে উল্লেখযোগ্য হল লুজন এবং মেরিনডিউক প্রভৃতি দ্বীপ। এছড়াও অন্যান্য দ্বীপগুলো হল সমর, লেটে, বহল, পানাওন, বিলিরান, ক্যালিকোয়ান, বাড, দিনাগাত, সিয়ারগাও, মিন্ডানাও, বাসিলান প্রভৃতি। এদেরকে সিয়েরা মাদ্রে প্রভৃতি দ্বীপপুঞ্জতেও দেখতে পাওয়া যায়।
বর্ণনা
এই প্রজাতিরা সম্পূর্ণ লাল রঙের হয় এবং এদের ঠোঁটও লাল রঙের হয় কিন্তু নিচের চোয়াল হয় ফ্যাকাশে হলুদ রঙের।
ব্যবহার
এদেরকে মাঝে মাঝে "পাহাড়ের ডাক" বলা হয়ে থাকে কারণ এরা পর্যায়ক্রমিক ভাবে দিনেরবেলা ডাকে।
প্রজনন
মহিলা ধনেশরা গাছের গুড়ির মধ্যে বাসা বেঁধে ডিম পাড়ে এবং ডিম ফুটে বাচ্চা হওয়া অবধি তারা বাসার মধ্যেই থাকে আর তখন পুরুষেরা তাদের বাইরে থেকে খাদ্য যোগান দেয়। ডিম পাড়ার পরে পুরুষ এবং মহিলা দুজনেই কাদা দিয়ে তাদের বাসা বন্ধ করে দেয়। তারা ওই বাসাতে একটি মাত্র ছোটো ছিদ্র রাখে যেখান দিয়ে পুরুষেরা তাদের খাদ্য যোগান দেয়। এবং পরে বাচ্চারা খাদ্যের যোগান পায়। এই গর্ত দিয়েই মহিলারা তাদের মল-মূত্র ত্যাগ করে।
১৪১১
১৪১১ ছিল একটি সাধারণ বছর। এটি জুলীয় বর্ষপঞ্জি অনুসারে বৃহস্পতিবারে শুরু হয়েছিল।
১৯৭২ গ্রীষ্মকালীন অলিম্পিক
১৯৭২ গ্রীষ্মকালীন অলিম্পিক (Olympische Sommerspiele 1972), সরকারীভাবে বিংশতম অলিম্পিয়াডের ত্রীড়া অলিম্পিক নামে পরিচিত। এটি পশ্চিম জার্মানির মিউনিখে অনুষ্ঠিত হওয়া একটি আন্তর্জাতিক বহ-ক্রীড়া প্রতিযোগিতা। এটি ১৯৭২ এর ২৬ আগস্ট থেকে ১১ সেপ্টেম্বর পর্যন্ত অনুষ্ঠিত হয়েছিল।
এই পুরো ক্রীড়ানুষ্ঠানের আনন্দ ম্লান হয়ে যায় অনুষ্ঠান চলার দ্বিতীয় সপ্তাহে ফিলিস্তিনী আততায়ী গোষ্ঠী কালো সেপ্টেম্বর দ্বারা ১১ জন ইসরাইলি খেলোয়াড় ও কোচকে হত্যার মাধ্যমে। যা ইতিহাসে মিউনিখ হত্যাকাণ্ড নামে পরিচিত।
১৯৭২ সালের গ্রীষ্মকালীন অলিম্পিক; বার্লিনের ১৯৩৬ খেলার পর জার্মানিতে অনুষ্ঠিত হওয়া দ্বিতীয় গ্রীষ্মকালীন অলিম্পিক, যা নাৎসী জার্মানির শাসনকালে হয়েছে। পশ্চিম জার্মানি; মিউনিখ অলিম্পিকের মাধ্যমে বিশ্বকে এটা দেখাতে বেশি উদগ্রীব ছিল যে, তারা কতটা গনতান্ত্রিক ও  আশাবাদী। খেলার স্লোগান ছিল "ডাই হেইটার্ন স্পিল", অথবা "আনন্দদায়ক ক্রীড়া"।  এই ক্রীড়ার লোগো ছিল ওটিল এইচার এর নীলবর্ণের সৌর প্রতীক ("উজ্জ্বল সূর্য")। অলিম্পিকে ঘোষিত মাস্কট ছিল ডাচশুন্ড "ওয়ালদি"। হার্বার্ট রেহবিন অলিম্পিকের ফ্যানফেয়ার কম্পোজ করেছিলেন।
অলিম্পিক পার্ক (অলিম্পিয়াপার্ক) ফ্রেই অট্টোর পরিকল্পনা অনুসারে গড়ে উঠেছে। প্রতিযোগিতার সাইটের নকশা; স্থাপত্যশিল্পী গানথার বেসনিছ করেন। তার কাজের মধ্যে উল্লেখযোগ্য হচ্ছে অলিম্পিক হল, অলিম্পিক স্টেডিয়াম (অলিম্পিয়াস্টেডিওন), এবং অলিম্পিক গ্রাম, যা পার্কের খুব কাছেই অবস্থিত। আক্রিলিক কাচেঁর তৈরী চলনসক্ষম চাঁদোয়া দিয়ে করা স্টেডিয়ামের নকশা বৈপ্লবিক ছিল। এই ধরনের নকশা সেবারই প্রথম ছিল।
স্বাগতিক শহর নির্বাচন
১৯৬৬ সালের ২৬ এপ্রিল ইতালীর রোমে অনুষ্ঠিত ৬৪ তম আইওসি অধিবেশনে মিউনিখ তার অলিম্পিক নিলামে ডেট্রয়েড, মাদ্রিদ ও মন্ট্রিলকে হারিয়ে বিজয়ী হয়। মন্ট্রিলে পরবর্তীতে ১৯৭৬ সালে গ্রীষ্মকালীন অলিম্পক অনুষ্ঠিত হয়।
মিউনিখ হত্যাকাণ্ড
এই খেলার আনন্দধারায় কালো ছায়ার চিহ্ন পরে মিউনিখ হত্যাকান্ডের মাধ্যমে। ৫ সেপ্টেম্বর ভোর হবার পূর্বে ফিলিস্তিনী সন্ত্রাসী সংগঠন কালো সেপ্টেম্বর অলিম্পিক গ্রামে প্রবেশ করে এবং ১১ জন ইসরায়েলী খেলোয়াড়, কোচ এবং তাদের রক্ষণাবেক্ষণের দায়িত্বে থাকা মানুষদের তাদের এপার্টমেন্ট থেকে জিম্মী করে। ২ জন দায়িত্বে থাকা ব্যক্তি প্রতিরোধের চেষ্টা করলে সেখানেই খুন হন। পরবর্তী আঠারোো ঘণ্টা তারা সেখানেই থাকে।
একইদিন ৫ সেপ্টেম্বর বিকালে আততায়ী ও তাদের ৯ জন জিম্মীরা হেলিকপ্টার দ্বারা ফুরস্টেনফেল্ডব্রুকের সামরিক বিমানবন্দরে স্থানান্তরিত হয়। কারণ সন্ত্রাসীরা কোনো আরব দেশকে নির্ধারণ করতে পারে নি। জার্মান সংস্থা তাদেরকে সেখানেই এম্বুশ করার সিদ্ধান্ত নেয় কিন্তু সন্ত্রাসীদের থেকে কী পরিমাণ প্রতিরোধ আসবে, সে বিষয়ে সঠিক চিন্তা না করায়, সৈন্য কম পাঠায়। উদ্ধার কাজ চলার সময়, সমস্ত ইসরায়েলী জিম্মীরা মারা যায়। চারজন সেখানেই গুলিবিদ্ধ হয়; একজন সন্ত্রাসী জিম্মীরা যেখানে বসে ছিল, সেখানে আআত্মঘাতী বোমা হামলা চালায়। ৫ জন জিম্মী মেশিনগানের গুলিতে মারা যায়।
দ্বিতীয় বিশ্বযুদ্ধের পর, জার্মানি যে শান্তিকামী চিন্তাভাবনা নিয়ে এগোচ্ছিল,তার কেন্দ্রীয় সরকার,এই হত্যাকান্ডের পর সন্ত্রাস বিরোধী পুলিশ নিয়ে পুনরায় চিন্তা করা শুরু করে। এরপর তারা অভিজাত সন্ত্রাস বিরোধী ইউনিট GSG 9 গঠন করে; যা ব্রিটিশ সাসের সাথে সাদৃশ্যপূর্ণ। এরপর ইসরায়েল ঈশ্বরের প্রতিশোধ নামে একটা ক্যাম্পেইন তৈরী করে, যার মূল কাজ ছিল এই ঘটনার সাথে জড়িত সন্দেহভাজনদের খুঁজে বের করা ও গুপ্তহত্যা করা।
রেসলম্যানিয়া ৩৫
রেসলম্যানিয়া ৩৫ একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড র, স্ম্যাকডাউন এবং ২০৫ লাইভের জন্য প্রযোজনা করেছিল। এই অনুষ্ঠানটি ২০১৯ সালের ৭ই এপ্রিল তারিখে মার্কিন যুক্তরাষ্ট্রের নিউ জার্সির পূর্ব রাদারফোর্ডের মেটলাইফ স্টেডিয়ামে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি রেসলম্যানিয়া কালানুক্রমিকের অধীনে প্রচারিত ৩৫তম অনুষ্ঠান ছিল। এই অনুষ্ঠানে রেসলম্যানিয়ার ইতিহাসে প্রথমবারের মতো নারীরা সর্বশেষ ম্যাচে কুস্তি লড়েছে। একই সাথে রেসলম্যানিয়া ২০০০-এর পর এই অনুষ্ঠানেই প্রথমবারের মতো দি আন্ডারটেকার অনুপস্থিত ছিল।
১৯৭২ গ্রীষ্মকালীন অলিম্পিক
মিউনিখ হত্যাকাণ্ড
এই ঘটনা নিয়ে অস্কার বিজয়ী প্রামাণ্যচ্চিত্র ওয়ান ডে ইন সেপ্টেম্বর নির্মিত হয়। এর উপর ভিত্তি করে হয়েছে তিনটি চলচ্চিত্রঃ ১৯৭৬ সালে টিভি চলচ্চিত্র মিউনিখে ২১ ঘণ্টা, ১৯৮৬ সালে সোর্ড অব গিডিওন এবং স্টিভেন স্পেইলবার্গের ২০০৫ সালের চলচ্চিত্র মিউনিখ। তার ১৯৭২ এর চলচ্চিত্রে সারাগ মোরিস ড. জিওগের সাক্ষাৎ নেন, যিনি পূর্বে পুলিশ মনস্তাত্ত্বিক ছিলেন। অলিম্পিকে হামলা চলার সময় তিনি পুলিশকে পরামর্শ দিয়েছিলেন।
রেসলম্যানিয়া ৩৫
প্রাক-প্রদর্শনে চারটি সহ মূল অনুষ্ঠান মিলিয়ে মোট ১৬টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে বেকি লিঞ্চ র নারী চ্যাম্পিয়ন রোন্ডা রাউজি এবং স্ম্যাকডাউন নারী চ্যাম্পিয়ন শার্লট ফ্লেয়ারকে হারিয়ে উভয় চ্যাম্পিয়নশিপ জয়লাভ করেছে। অন্যান্য শীর্ষস্থানীয় ম্যাচে, কফি কিংস্টন ডাব্লিউডাব্লিউই চ্যাম্পিয়নশিপ ম্যাচে ড্যানিয়েল ব্রায়ানকে এবং সেথ রলিন্স ডাব্লিউডাব্লিউই ইউনিভার্সাল চ্যাম্পিয়নশিপ ম্যাচে ব্রক লেজনারকে হারিয়েছে। এই অনুষ্ঠানে দুইজন প্রবীণ কুস্তিগীর তাদের শেষ ম্যাচ খেলেছে: কার্ট এঙ্গেল ব্যারন করবাইনের বিপক্ষে তার অবসর ম্যাচটি হেরেছেন এবং বাটিস্টা ট্রিপল এইচের বিপক্ষে নো হোল্ডস বারড ম্যাচটি হেরেছেন। উভয়েই এই অনুষ্ঠানের শেষে নিজেদের অবসর কথা ঘোষণা করেছেন।
ফলাফল
<references group=নোট/>
১৯৭২ গ্রীষ্মকালীন অলিম্পিক
খরচ
অক্সফোর্ড অলিম্পিক স্টাডি ১৯৭২ সালের গ্রীষ্মকালীন অলিম্পিকে খরচের উপাত্ত তুলে ধরে। তাদের হিসাবে ২০১৫ সালের ডলার হিসেব ইউএসডি ১ বিলিয়ন ডলার ব্যয় হয়েছে। এই হিসাবে শুধুমাত্র ক্রীড়াসংশ্লিষ্ট হিসাবকেই পরিমাপ করা হয়েছে; অর্থাৎ যা ক্রীড়ার সাথে প্রত্যক্ষভাবে জড়িত। যেমনঃ ক্রীড়াতে প্রযুক্তির ব্যবহার সংক্রান্ত খরচ; ক্রীড়াবিদদের পরিবহন; সেখানে কর্মক্ষেত্র, প্রশাসন, নিরাপত্তা, খাদ্যাদি পরিবেশন, অনুষ্ঠান পরিচালনা সংক্রান্ত এবং চিকিৎসা ব্যবস্থা এবং রাষ্ট্রের সরাসরি অর্থের হিসাব যেমন ভেন্যু নির্বাচন, অলিম্পিক গ্রাম তৈরী, মিডিয়া ও সাংবাদিক সম্মেলন এসবকিছুর খরচ হিসাব করা হয়েছে। পরোক্ষ খরচ যেমন; এই অনুষ্ঠান উপলক্ষে; রাস্তাঘাটের উন্নয়ন, অবকাঠামোগত উন্নয়ন, হোটেলের নানামুখি কর্মসুচি এবং বেসরকারী প্রতিষ্ঠানের বিনিয়োগকে হিসাবে আনা হয় নি। মিউনিখ ১৯৭২ সালের গ্রীষ্মকালীন অলিম্পিকে খরচের হিসাবকে তুলনা করা হয় ২০১৬ সালের রিওর ৪.৬ বিলিয়ন যুক্তরাষ্ট্রীয় ডলারের সাথে। তুলনা করা হয় ২০১২ সালের লণ্ডনের গ্রীষ্মকালীন অলিম্পিকের ১৫ বিলিয়ন যুক্তরাষ্ট্রের ডলারের সাথে, (যা গ্রীষ্মকালের অলিম্পিকের মধ্যে সবচেয়ে বেশি) তুলনা করা হয় ২০১৪ সালে সোচির ৫১ বিলিয়ন অর্থব্যয় করে আয়োজিত হওয়া অলিম্পিক ক্রীড়ার সাথে;যা ইতিহাসে সবচেয়ে বেশি ব্যয়বহুল অলিম্পিক ক্রীড়ানুষ্ঠান। ১৯৬০ থেকে গ্রীষ্মকালীন অলিম্পিক গেম এর হিসাবে গড়পড়তায় খরচ ৫.২ বিলিয়ন ইউএসডি ডলার।
পদক বিজয়ী
নিম্নোক্ত ২১ টি ক্রীড়ার জন্য ১৯৫ টি অনুষ্ঠান অনুষ্ঠিত হয়েছিল
অংশগ্রহণকারী জাতীয় ন্যাশনাল কমিটি
মিউনিখে ১১ জাতি অলিম্পিকে প্রথম পদার্পণ করে। এখানে আছে: আলবেনিয়া, দাহমে (বর্তমানে বেনিম), গাবন, উত্তর কোরিয়া, লেসোথো, মালওয়াই, সৌদি আরব, সোমালিয়া, সোয়াজিল্যান্ড, টোগো, আপার ভল্টা (এখন বুর্কিনা ফাসো).
কুচকাওয়াজে জাতিগোষ্ঠী, জার্মান বর্ণঅনুসারে অংশগ্রহণ করে। এজন্য মিশর (ইজিপ্ট) থাকা সত্ত্বেও আগে গ্রিস গিয়েছে। পূর্ব জার্মানিকে সূচিত করা হয়েছে ডিডিআর হিসাবে, সোভিয়েত ইউনিয়নকে সূচিত করা হয়েছে ইউডিএসএসআর হিসাবে এবং যুক্তরাষ্ট্রকে সূচিত করা হয়েছে ইউএসএ হিসাবে।
রোডেসিয়ার ১৯৭২ সালের গ্রীষ্মকালীন অলিম্পিকে আমন্ত্রণ আন্তর্জাতিক অলিম্পিক কমিটি দ্বারা অনুষ্ঠান শুরুর ৪ দিন পূর্বে বাতিল করা হয়। কারণ, আফ্রিকার দেশগুলোতে রোডেসিয়ার সরকারের যে প্রতিরোধ চালু রেখেছিল, তার প্রতিক্রিয়ায় অলিম্পিক কমিটি এই সিদ্ধান্ত নেয়। যদিও রোডেসিয়া গ্রীষ্মকালীন অলিম্পিকের কিছুদিন পূর্বে অনুষ্ঠিত হওয়া হেইডেলবার্গের ১৯৭২ সালের প্যারা অলিম্পিকে অংশগ্রহণ করেছিল।
পদক গণনা
১৯৭২ সালের অলিম্পিক প্রতিযোগিতায় নিম্নোক্ত দশটি দেশ পদক জয়ে শীর্ষে থাকে।
স্বাগতিক জাতি (পশ্চিম জার্মানি)
আক্কিনেনি নাগার্জুনা
আক্কিনেনি নাগার্জুনা (জন্ম: ২৯শে আগস্ট, ১৯৫৯) হলেন একজন ভারতীয় চলচ্চিত্র অভিনেতা, প্রযোজক এবং টেলিভিশন উপস্থাপক। তিনি প্রাথমিকভাবে তেলুগু চলচ্চিত্র এবং টেলিভিশনে কাজ করেন। তিনি বলিউড এবং তামিলসহ নব্বই এর বেশি অভিনীত চলচ্চিত্র রয়েছে। তিনি দুটি জাতীয় চলচ্চিত্র পুরস্কার, নয়টি রাজ্যের নন্দী পুরস্কার এবং তিনটি ফিল্মফেয়ার অ্যাওয়ার্ডস সাউথ পেয়েছেন। তিনি জীবনী এবং ঐতিহাসিক চলচ্চিত্রে অভিনয়ের জন্যে সমালোচনামূলক সংবর্ধনা পেয়েছে।
১৯৯৭ সালের আন্নামায়া চলচ্চিত্রের মধ্যে তিনি ১৫শ-শতাব্দীর রচয়িতা আন্নামাচারিয়া ভূমিকা পালন করেন, ২০০২ সালের অগ্নি বর্ষা চলচ্চিত্রের মধ্যে ইয়াভাক্রি (তপস্বী ভারাদ্বাজা পুত্র) হিসাবে, ২০০৩ সাল যুদ্ধের চলচ্চিত্র এলওসি কারগিল মেজর পদ্মপাণি আচার্য হিসাবে, ২০০৬ সালের শ্রী রামাদাসু চলচ্চিত্রের মধ্যে ১৭শ-শতাব্দীর রচয়িতা কাঞ্চেরলা গোপান্না হিসাবে, ২০১২ সালের চলচ্চিত্র শিরডি সাঁই মধ্যে শিরডি সাই বাবা হিসাবে এবং ২০১৩ সালের চলচ্চিত্র জাগাদগুরু আদি শাঙ্কারা মধ্যে চান্দালুদু (ছদ্মবেশে শিব) হিসেবে।
বীর টিকেন্দ্রজিৎ বিশ্ববিদ্যালয়
বীর টিকেন্দ্রজিৎ বিশ্ববিদ্যালয় ভারতের মণিপুরের ইম্ফালে অবস্থিত একটি বেসরকারি বিশ্ববিদ্যালয়।
পাহাড়ি তুলিকা
পাহাড়ি তুলিকা (Anthus hoeschi) এক প্রজাতির পাখি যারা মোটাসিলিডি পরিবারের অন্তর্ভুক্ত। এদেরকে প্রধানত পাওয়া যায় লেসোথো, দক্ষিণ আফ্রিকা, সম্ভবত বতসোয়ানা, এবং গণতান্ত্রিক কঙ্গো প্রজাতন্ত্র, নামিবিয়া, এবং জাম্বিয়া। এদের সাধারণ বাসস্থান হল ক্রান্তীয় এবং উপক্রান্তীয় উঁচু ঘাসভূমি।
বুরহান
উৎস
وَقَالُواْ لَن يَدْخُلَ الْجَنَّةَ إِلاَّ مَن كَانَ هُوداً أَوْ نَصَارَى تِلْكَ أَمَانِيُّهُمْ قُلْ هَاتُواْ بُرْهَانَ‍ كُمْ إِن كُنتُمْ صَادِقِينَ
তারা বলে, কোন ব্যক্তি জান্নাতে যাবে না, যে পর্যন্ত না সে ইহুদি হয় অথবা (খৃস্টানদের ধারণামতে) খৃস্টান হয়। এগুলো হচ্ছে তাদের আকাঙ্ক্ষা। ১১২ তাদেরকে বলে দাও, তোমাদের প্রমাণ আনো, যদি নিজেদের দাবীর ব্যাপারে তোমরা সত্যবাদী হও।(কুুরআন: ২:১১১)
জায়গা
বুরহানিয়ে
অন্যান্য
কালভিন ফিলিপস
ফিলিপস ২০২০ সালে ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ২৬ ম্যাচে অংশগ্রহণ করেছেন।
প্রারম্ভিক জীবন
কালভিন মার্ক ফিলিপস ১৯৯৫ সালের ২রা ডিসেম্বর তারিখে ইংল্যান্ডের লিডসে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০২০ সালের ৮ই সেপ্টেম্বর তারিখে, ২৪ বছর, ৯ মাস ও ৬ দিন বয়সে, ডান পায়ে ফুটবল খেলায় পারদর্শী ফিলিপস ডেনমার্কের বিরুদ্ধে অনুষ্ঠিত ২০২০–২১ উয়েফা নেশনস লিগের ম্যাচে অংশগ্রহণ করার মাধ্যমে আন্তর্জাতিক ফুটবলে ইংল্যান্ডের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৭ নম্বর জার্সি পরিধান করে কেন্দ্রীয় মধ্যমাঠের খেলোয়াড় হিসেবে খেলেছিলেন। ম্যাচটি ০–০ গোলে ড্র হয়েছিল। ইংল্যান্ডের হয়ে অভিষেকের বছরে ফিলিপস সর্বমোট ৪ ম্যাচে অংশগ্রহণ করেছেন।
কল্যাণ সমায়ল সাদম
কল্যাণ সমায়ল সাদম (கல்யாண சமையல் சாதம், বিয়ের উৎসব) ২০১৩ সালের একটি তামিল চলচ্চিত্র। আরএস প্রসন্নের রচনা ও পরিচালনায় চলচ্চিত্রটিতে প্রসন্ন (অভিনেতা) এবং লেখা ওয়াশিংটন মুখ্য ভূমিকায় ছিলেন। চলচ্চিত্রটির প্রযোজক ছিলেন আনন্দ গোবিন্দ এবং অরুণ বৈদ্যনাথ, তারা তাদের এভারেস্ট এন্টারটেইনমেন্ট ব্যানারের অধীনে চলচ্চিত্রটি প্রযোজনা করেছিলেন এবং চলচ্চিত্রটি পরিবেশিত হয়েছিলো অবি টিসিএস স্টুডিয়ো, তিরুকুমার এন্টারটেইনমেন্ট এবং আরপিপি ফিল্ম ফ্যাক্টরি দ্বারা। চলচ্চিত্রটির সঙ্গীত পরিচালনা করেছিলে অরোরা এবং চিত্রগ্রহণ কৃষ্ণ বসন্ত দ্বারা হয়েছিলো। ২০১৩ সালের ডিসেম্বর মাসের ৬ তারিখে চলচ্চিত্রটিতে মুক্তি পেয়েছিলো এবং সমালোচকদের দ্বারা প্রশংসিত হয়েছিল।  ২০১৭ সালে চলচ্চিত্রটি চলচ্চিত্রটির পরিচালক আর. এস. প্রসন্ন শুভ মঙ্গল সাবধান শিরোনামে পুনঃনির্মাণ করেন। পুনঃনির্মিত চলচ্চিত্রটি ২০১৭ সালে মুক্তি পেয়েছিল।
শান পাহাড়ি অঞ্চল
শান পাহাড়ি অঞ্চল দক্ষিণ-পূর্ব এশিয়ার একটি পাহাড়ি অঞ্চল, যা চীনের ইউন্নান প্রদেশ হতে মিয়ানমার হয়ে থাইল্যান্ড পর্যন্ত অবস্থিত। এ অঞ্চলে প্রচুর পর্বতশ্রেনী অবস্থিত যাদের বেশিরভাগই সরু উপত্যকা বা প্রশস্ত পাহাড়ি অববাহিকা দ্বারা পরস্পর হতে বিভক্ত হয়ে রয়েছে। এই পর্বতশ্রেনীগুলো এমনভাবে সারিবদ্ধ অবস্থায় রয়েছে যে এরা উত্তর-পূর্বদিকে হমালয়ের পাদদেশে গিয়ে যুক্ত হয়েছে।
১৪১২
১৪১২ ছিল একটি সাধারণ বছর যা জুলীয় বর্ষপঞ্জি অনুসারে শুক্রবারে শুরু হয়।
শান পাহাড়ি অঞ্চল
এই অঞ্চলটির সর্বোচ্চ এলাকা বা পাহাড়ের নাম 'লৈ লেং (Loi Leng)' যার উচ্চতা ২,৬৭৩ মি.। অন্যান্য পর্বতশৃঙ্গের মাঝে মং লিং শান (২,৫৬৫ মি.), দোই ইনথানন (২,৫৬৫ মি.) এবং লোই পাংনাও(২,৫৬৩ মি.)। এদের প্রত্যেককেই দক্ষিণ-পূর্ব এশিয়ার 'আলট্রা প্রমিনেন্ট পিক বা উচ্চতার দিক থেকে লক্ষণীয় পর্বতশৃঙ্গ' হিসেবে গণ্য করা হয়।
সগরমাথা অঞ্চল
সগরমাথা (सगरमाथा अञ्चल) হচ্ছে নেপালের ১৪টি অঞ্চলের একটি। সগরমাথা অঞ্চলে জেলার সংখ্যা ছয়টি। সেগুলো হলও সপ্তরী, সিরাহা, উদয়পুর, খোটাঙ, ওখলঢুঙ্গা এবং সোলুখুম্বু জেলা।
ওমান জাতীয় ক্রিকেট দল
ওমান ক্রিকেট দল জাতীয় ক্রিকেট দল হিসেবে আন্তর্জাতিক ক্রিকেট অঙ্গনে ওমানের প্রতিনিধিত্ব করছে। দলটি ওমান ক্রিকেট বোর্ড কর্তৃক পরিচালিত হচ্ছে। ২০০০ সালে আন্তর্জাতিক ক্রিকেট কাউন্সিলের অনুমোদনলাভকারী দলের মর্যাদা পায়। এরপর ২০১৪ সালে সহযোগী সদস্যের মর্যাদা লাভ করে। জাতীয় দলটি লিস্ট-এ ও টুয়েন্টি২০ পর্যায়ে খেলে থাকে।
ইতিহাস
দলটি এশিয়ান ক্রিকেট কাউন্সিলের পরিচালনায় টেস্ট মর্যাদাবিহীন দলগুলোর অংশগ্রহণে অনুষ্ঠিত প্রতিযোগিতায় অংশগ্রহণ করে আসছে। দলটি দুইবার এসিসি টুয়েন্টি২০ কাপে শিরোপা জয়লাভে সক্ষমতা দেখিয়েছে। বড় ধরনের প্রতিযোগিতা হিসেবে ২০০২ সালে এসিসি ট্রফিতে প্রথমবারের মতো অংশগ্রহণ করে। ঐ প্রতিযোগিতায় দলটি কেবলমাত্র কাতারের বিপক্ষে জয় পায় ও প্রথম রাউন্ডেই বিদায় নেয়। কিন্ত ২০০৪ সালে তারা ফাইনালে পৌঁছে ও সংযুক্ত আরব আমিরাতের কাছে হেরে রানার-আপ হয়। এরফলে তারা ২০০৪ সালের আইসিসি ট্রফিতে খেলার যোগ্যতা লাভ করে। এছাড়াও এ ফলাফলে ২০০৬ সালের এশিয়া কাপেও তারা খেলার যোগ্যতা অর্জন করে। ২০০৪ সালের শেষদিকে বাহরাইনের সাথে টাই করে তারা মিডল ইস্ট কাপের শিরোপা লাভে সক্ষমতা দেখায়। এছাড়াও দলটি মালয়েশিয়ায় অনুষ্ঠিত ২০১৪ সালের এসিসি প্রিমিয়ার লীগে অংশগ্রহণ করে। ২০০৫ সালে আইসিসি’র অনুমোদনলাভকারী সদস্য হবার পর আইসিসি ট্রফিতে প্রতিযোগিতা করে। নেপালে অনুষ্ঠিত ২০১১ সালের এসিসি টুয়েন্টি২০ কাপে অংশগ্রহণ করে। ২০১৩ সালে বিশ্ব ক্রিকেট লীগের তৃতীয় বিভাগে খেলে।
অধিকাংশ খেলোয়াড়ই ভারত ও পাকিস্তান থেকে অভিবাসিত ব্যক্তি। ২০১০ সালের হিসেব অনুযায়ী জাতীয় পর্যায়ের লীগে ৭৮০জন খেলোয়াড়ের মধ্যে মাত্র ১০০জন ওমানী নাগরিক যা প্রায় ১৩%। এরফলে ক্রিকেটের বিস্তারকল্পে ক্লাব দল ও জাতীয় দলে কোটা প্রথার প্রচলন ঘটানো হয়েছে।
জুলাই, ২০১৫ সালে নামিবিয়ার বিপক্ষে জয়ের ফলে ওমান দল টুয়েন্টি২০ আন্তর্জাতিকের মর্যাদা পায়। পাশাপাশি ২০১৬ সালে ভারতে অনুষ্ঠিতব্য আইসিসি বিশ্ব টুয়েন্টি২০ প্রতিযোগিতায় অংশগ্রহণের যোগ্যতা লাভ করে। ২০১৯ সাল পর্যন্ত আগামী চার বছর তারা নেপালকে হঁটিয়ে টুয়েন্টি২০ আন্তর্জাতিকের মর্যাদা পায়।
অহংকার
থাম্ব|ব্ল্যাক-ফিগার মৃৎপাত্র (550 খ্রিস্টপূর্বাব্দ) প্রমিথিউসকে তার সাজা ভোগ করে, একটি কলামে বাঁধা। অহংকার (দাম্ভিকতা বা ঔদ্ধত্যও বলা হয়ে থাকে) বলতে বোঝায় অতিমাত্রায় গর্ব করা বা নিজেকে চরমভাবে অতিরিক্ত গুরুত্ব প্রদান করার আচরণ। আরও সুস্পষ্টভাবে, এটি হল বাস্তবতার সাথে সম্পর্কহীনতা আর নিজের প্রতিদ্ধন্দিতা বা সক্ষমতাকে অতিমূল্যায়ন করা।
কারও প্রতি ভদ্রতা ও ভালোবাসার ওভাবের ফলেও অহংকার তৈরি হয়ে থাকে। এর উদাহরণ হল নিজেকে অন্যান্যদের তুলনায় অনেক বেশি গুরুত্ব দেওয়া ও নিজেকে আলাদা ভাবা। অহংকারী পরিবেশে বেড়ে ওঠা শিশুরা নিজেরাও অহংকারী হয়ে উঠতে পারে।
অহংকার সাধারণত মানুষের ক্ষতি করে আর এটি নেতিবাচক মানসিকতার সংস্কৃতির বিকাশ ঘটায়।
অহংকার হল আত্মবিশ্বাস থেকে আলাদা একটি জিনিস। নিরাপত্তাহীনতা থেকেও অনেক সময় অহংকার জন্ম নিতে পারে। আর আত্মবিশ্বাস হল মূলত নিজের দুর্বলতাকে যাচাই করা ও তা কাটিয়ে ওঠার প্রক্রিয়া।
ইসলাম
"নিঃসন্দেহে আল্লাহ অহংকারিদের পছন্দ করেন না।"
- (সুরা: নাহল, আয়াত: ২৩)
"নিশ্চয়ই যারা আমাদের আয়াত সমূহে মিথ্যারোপ করে এবং তা থেকে অহংকারবশে মুখ ফিরিয়ে থাকে, তাদের জন্য আকাশের দুয়ার সমূহ উন্মুক্ত করা হবে না এবং তারা জান্নাতে প্রবেশ করবে না, যতক্ষণ না ছুঁচের ছিদ্রপথে উষ্ট্র প্রবেশ করে। এভাবেই আমরা পাপীদের বদলা দিয়ে থাকি’"
- (আ‘রাফ ৭/৪০)
"আহমাদ ইবনু ইউসূফ আযদী (রহঃ) ... আবূ সাঈদ খুদরী ও আবূ হুরায়রা (রাঃ) থেকে বর্ণিত। তাঁরা বলেন, রাসুলুল্লাহ সাল্লাল্লাহু আলাইহি ওয়াসাল্লাম বলেছেনঃ ইজ্জত সম্মান তাঁর (আল্লাহর) ভূষণ এবং অহংকার তাঁর চাঁদর। যে ব্যক্তি এই ব্যাপারে আমার (অর্থাৎ আল্লাহর) সঙ্গে ঝগড়ায় অবতীর্ণ হবে আমি তাকে অবশ্যই শাস্তি দিব।"
- সহীহ মুসলিম (ইফাঃ), ৬৪৪১
"মুহাম্মাদ ইবনু আল মুসান্না, মুহাম্মাদ ইবনু বাশশার ও ইবরাহীম ইবনু দীনার (রহঃ) ..... ’আবদুল্লাহ ইবনু মাসউদ (রাযিঃ) বলেন যে, নবী সাল্লাল্লাহু আলাইহি ওয়া সাল্লাম বলেছেনঃ যার অন্তরে অণুপরিমাণ অহংকার থাকবে সে জান্নাতে প্রবেশ করবে না। এক ব্যক্তি জিজ্ঞেস করলো, মানুষ চায় যে, তার পোশাক সুন্দর হোক, তার জুতা সুন্দর হোক, এ-ও কি অহঙ্কার? রাসূল সাল্লাল্লাহু আলাইহি ওয়া সাল্লাম বললেনঃ আল্লাহ সুন্দর, তিনি সুন্দরকে ভালোবাসেন। প্রকৃতপক্ষে অহংকার হচ্ছে দম্ভভরে সত্য ও ন্যায় অস্বীকার করা এবং মানুষকে ঘৃণা করা/মানুষকে তুচ্ছ তাচ্ছিল্য করা।"
- সহিহ মুসলিম (হাদীস একাডেমী) ১৬৬-(১৪৭/৯১), (ইসলামিক ফাউন্ডেশনঃ ১৬৭, ইসলামিক সেন্টারঃ ১৭৩)
আন্দিজান প্রদেশ
আন্দিজান প্রদেশ (উজবেক: Andijon viloyati/Андижон вилояти, ئەندىجان ۋىلايەتى) উজবেকিস্তানের একটি প্রদেশ। এটি ফারগানা উপত্যকার পূর্ব অংশে অবস্থিত। প্রদেশের সাথে কিরগিজস্তান, ফারগানা প্রদেশ ও নামানগান প্রদেশের সীমানা রয়েছে। প্রদেশের আয়তন ৪,২০০ বর্গকিমি এবং জনসংখ্যা প্রায় ৩,০১১,৭০০। এ কারণে এটি উজবেকিস্তানের সবচেয়ে ঘনবসতিপূর্ণ প্রদেশ।
ফার্সি শব্দ আন্দাকান থেকে আন্দিজান শব্দের উদ্ভব হয়েছে। এছাড়া ঐতিহ্যবাহী মতানুযায়ী নামটি প্রাচীন গান্ধি তুর্কদের সাথে সম্পর্কিত।
আন্দিজান প্রদেশ ১৪টি জেলায় বিভক্ত। প্রদেশের রাজধানী শহর আন্দিজান। প্রদেশটি মহাদেশীয় জলবায়ুর অন্তর্গত। শীত ও গ্রীষ্মকালে তাপমাত্রার ফারাক ব্যাপক।
শিল্পের মধ্যে রয়েছে ধাতু প্রক্রিয়াজাতকরণ, রাসায়নিক শিল্প, হালকা শিল্প, খাদ্য প্রক্রিয়াজাতকরণ। উজবেক-কোরিয়ান যৌথ উদ্যোগ উজদাইও কর্তৃক মধ্য এশিয়ার প্রথম অটোমোবাইল এসেম্বলি প্ল্যান্ট আন্দিজান প্রদেশের আসাকায় চালু হয়েছে। এখানে নেক্সিয়া ও টিকো গাড়ি ও দামাস মিনিবাস প্রস্তুত করা হয়।
মাছ ভাজা
মাছ ভাজা বা ভাজা মাছ একটি প্রচলিত খাবার যা বাংলাদেশ এবং পশ্চিমবঙ্গ, ত্রিপুরা, ওড়িশা, আসাম রাজ্যে ব্যাপকভাবে জনপ্রিয় খাবার। বাঙালী জীবনে মাছ একটি অবিচ্ছেদ্য অংশ হয়ে উঠেছে। অঞ্চলভেদে মাছ ভাজা প্রণালীতে তারতম্য পরিলক্ষিত হয়। প্রায় সব ধরনের মাছ ভাজা হয়। কোথাও মাছকে কড়া ভাজা হয়, কোথাও হালকা। প্রধানত মাছ ডুবো তেলে ভেজে পেঁয়াজ মরিচ দিয়ে শুকনো রান্না করা হয়। মাছ ভাজা ভাতের সঙ্গে খাওয়া হয়।
বাংলাদেশীদের মধ্যে ইলিশ মাছ ভাজা খাওয়ার প্রতি তীব্র আকাঙ্ক্ষা লক্ষ্য করা যায়। মুচমুচে ইলিশ মাছ ভাজা, খুব সাধারণ এই রান্নাটি বাংলাদেশের ঘরে ঘরে খুবই প্রিয়। ‘ইলিশ ভাজা’ গরম গরম খেতে মজা।
প্রণালী
মাছ ভাজার তো বিভিন্ন নিয়ম কানুন আছে। কেউ অল্প সেঁকে মাছ ভাজেন, কেউ কয়লায় পোড়ান, কেউ গরম পানিতে সেদ্ধ করে ভাজেন। তবে যারা কাঁটা বেছে খাওয়ার ভয় পান তারা কিন্তু মাছ মুচমুচে করে ভাজেন।
সব মাছ ভাজার প্রণালী সাধারণত কাছাকাছি হয়। এখানে ইলিশ মাছ ভাজার প্রণালী উল্লেখ করা হলো। মাছের টুকরা আরো বেশি কিংবা কমও নিতে পারেন, সে অনুযায়ী অন্য উপকরণগুলো বাড়াতে কমাতে হবে। লবণের পরিমানের দিকে বিশেষ খেয়াল রাখবেন, বেশি যেন না হয়।
১. উপরের সবগুলো মশলা মাছের টুকরাগুলোতে ভাল করে মেখে ১০ মিনিট রেখে দিন।
২. এরপর কড়াইতে তেল গরম করে তাতে মুচমুচে করে মাছের টুকরাগুলো ভেজে তুলুন। তেল গরম হওয়ার পর ভাজার সময় চুলার আঁচ কমিয়ে দিন। অল্প আঁচে মাছের টুকরাগুলো ভাল করে ভেজে নিন, দেখতে গাড় বাদামী রঙ হলে নামিয়ে নিন। খেয়াল রাখবেন যাতে পুড়ে কালো না হয়ে যায়। চুলার আঁচ কমিয়ে রাখলে আর পুড়বে না।
সাহিত্যে
বাঙালি জীবনের সাথে ওতপ্রোতভাবে জড়িয়ে আছে মাছ ভাজা। তাই প্রবাদ প্রবচনেও স্থান করে নিয়েছে মাছ ভাজা। কেউ যদি কোন কিছু জানা সত্ত্বেও না জানার ভান করে তাকে বলা হয়ে থাকে "ভাজা মাছ উলটে খেতে জানেনা"। হিমানিশ গোস্বামী তার অভিধানই পানাই এ লিখেছেন, ভাজা মাছ: সাধারণ অর্থে ভর্জিত মৎস্য, কিন্তু বিশেষ অর্থে, যিনি ভাজা মাছ উলটে খেতে পারেন না তাঁকে দোষহীন বা নির্দোষ বলে মনে করা হয়।
বিভূতিভূষণ বন্দ্যোপাধ্যায় তার আদর্শ হিন্দু হোটেল উপন্যাসে মাছ ভাজার উল্লেখ করেছেন। ''পদ্ম ঝি দরজার কাছে মুখ বাড়াইয়া বলিল—ও ঠাকুর, দাও না মাছ ভেজে, বাবুরা বলচেন শুনতে পাও না? বাবুরা খাবেন কি দিয়ে? অর্থাৎ সেই পচা মাছ ভাজা আবার দাও। আজকার মাছ এখনও কোটা হয় নাই,...''
ভারতের ভবানীপুরের (পদ্মপুকুর) বিখ্যাত কবি হেমেন্দ্র বন্দ্যোপাধ্যায় তার কন্যা ও জামাইকে নিমন্ত্রণ করতে নিজেই রচনা করেছিলেন যে পংক্তিগুলি তাতে অনেক দেশীয় খাবারের শীর্ষে স্থান পেয়েছিল মজাদার তপসে মাছ। তিনি লিখেছেন: তপ্ত তপসে মাছ গরম গরম লুচি আজা মাংস, বাঁধা কপি, আলু কুচি কুচি।
তপসে মাছের অনন্য স্বাদে মুগ্ধ হয়ে প্রখ্যাত কবি ঈশ্বরচন্দ্র গুপ্ত তার ”তপসে মাছ” নামক কবিতায় তপসে মাছ ভাজার কথা উল্লেখ করেছেন।
সৌরভে আমোদ করে ত্রিভুবনময়॥ প্রাণে নাহি দেরি সয় কাঁটা আঁশ বাছা। ইচ্ছা করে একেবারে গালে দিই কাঁচা॥ অপরূপ হেরে রূপ পুত্রশোক হরে। মুখে দেওয়া দূরে থাক গন্ধে পেট ভরে॥ কুড়ি দরে কিনে লই দেখে তাজা তাজা। টপাটপ খেয়ে ফেলি ছাঁকাতেলে ভাজা
সৈয়দ কিরমানী
সৈয়দ মুজতবা হোসেন কিরমানী (சையத் கிர்மானி; জন্ম: ২৯ ডিসেম্বর, ১৯৪৯) মাদ্রাজে জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি।
ঘরোয়া প্রথম-শ্রেণীর ভারতীয় ক্রিকেটে কর্ণাটকের প্রতিনিধিত্ব করেছেন সৈয়দ কিরমানী। দলে তিনি মূলতঃ উইকেট-রক্ষকের দায়িত্ব পালন করতেন।
খেলোয়াড়ী জীবন
১৯৭১ সালে ফারুক ইঞ্জিনিয়ারকে সহায়তাকল্পে ইংল্যান্ড সফরে যান। নিউজিল্যান্ডের বিপক্ষে অভিষেক ঘটে তার। দ্বিতীয় টেস্টেই এক ইনিংসে ছয় ডিসমিসাল ঘটিয়ে বিশ্বরেকর্ড গড়েন। তবে ওয়েস্ট ইন্ডিজ সফরে অগণিত সুযোগ হারান ও ভিভিয়ান রিচার্ডস উপর্যুপরি তিন টেস্টে শতক হাঁকান।
পরের বছর নিউজিল্যান্ড দল ভারত সফরে আসলে ৬৫.৩৩ ব্যাটিং গড়ে শীর্ষে আরোহণ করেন। অস্ট্রেলিয়া সফরে ৩০৫ রান তুলেন।
১৯৮৫-৮৬ মৌসুমে অস্ট্রেলিয়া সফরে নিজেকে মেলে ধরার চেষ্টা চালান। বিশ্ব সিরিজ কাপের খেলায় অ্যালান বর্ডারের দর্শনীয় ক্যাচ নেন। কিন্তু তার পা মারাত্মকভাবে ক্ষতিগ্রস্ত হয়। ফলশ্রুতিতে বাদ-বাকি খেলাগুলোয় মাঠের বাইরে বসে থাকতে হয় ও কার্যত তার আন্তর্জাতিক ক্রিকেটে অংশগ্রহণ শেষ হয়ে যায়। কিরণ মোরে ও চন্দ্রকান্ত পণ্ডিতের ন্যায় উদীয়মান তরুণ উইকেট-রক্ষকদের আবির্ভাবে তিনি আর নিজস্থান পুণঃদখল করতে পারেননি।
ক্রিকেট বিশ্বকাপ
১৯৭৫ সালের ক্রিকেট বিশ্বকাপে দলের সদস্য হলেও কোন খেলায় অংশগ্রহণের সুযোগ হয়নি তার। ১৯৭৯ সালের বিশ্বকাপে ভরত রেড্ডি তার স্থলাভিষিক্ত হন। এছাড়াও ইংল্যান্ডের বিরুদ্ধে পরবর্তীতে সিরিজে তাকে বাদ দেয়া হয়।
১৯৮৩ সালের ক্রিকেট বিশ্বকাপে সেরা উইকেট-রক্ষকের মর্যাদা পান কিরমানীকে। চূড়ান্ত খেলায় ফাউদ বাক্কাসের ক্যাচ নেন। প্রতিযোগিতার প্রথম রাউন্ডে জিম্বাবুয়ের বিপক্ষে তিন ক্যাচের ও দুই স্ট্যাম্পিং করে তৎকালীন রেকর্ডের সমকক্ষ হন। নিচেরসারির বিশ্বস্ত ব্যাটসম্যান হিসেবে কপিল দেবের সাথে নবম উইকেট জুটিতে অবিচ্ছিন্ন ১২৬ রান তোলেন। ভারতের সঙ্কটকালীন কিরমানীর ২৬ রান প্রতিযোগিতায় টিকে থাকতে প্রভূতঃ সহায়ক ভূমিকা পালন করে ও পরবর্তীতে দল চ্যাম্পিয়ন হয়।
সুনীল গাভাস্কারকে অধিনায়কের দায়িত্বে থেকেই অব্যহতি দেয়া হয়েছিল। কিরমানিকে তার দূর্বল ক্রীড়ানৈপুণ্যের জন্য বাদ দেয়া হলেও গুজব ছড়িয়ে পড়ে যে, ক্যারি প্যাকারের বিশ্ব সিরিজ ক্রিকেটে খেলোয়াড়দের অংশ নিতে তিনি ও গাভাস্কার অগ্রণী ভূমিকা পালন করেছিলেন।
অবসর
খেলোয়াড়ী জীবনের শেষদিকে ঘরোয়া ক্রিকেটের এক মৌসুমে রেলওয়ের পক্ষে খেলেন। এরপর সাবেক দল কর্ণাটকের পক্ষে খেলার জন্য ফিরে যান।
২০০০-এর দশকের শুরুতে ভারতের দল নির্বাচকমণ্ডলীর সভাপতির দায়িত্বে ছিলেন। ‘কাভি আজনবি থি’ চলচ্চিত্রে খলনায়ক হিসেবে অভিনয় করেন। এতে দলীয়সঙ্গী সন্দ্বীপ পাতিলও অভিনয় করেছিলেন। তরুণ পাকিস্তানি ক্রিকেটারের জীবন পরিবর্তন সম্পর্কীয় চলচ্চিত্রে অভিনয়ের কথা রয়েছে তার। ১৯৮২ সালে পদ্মশ্রী সম্মাননা লাভ করেন।
ব্যক্তিগত জীবন
তার অন্যতম বৈশিষ্ট্য ছিল তিনি সর্বদাই চুলবিহীন টেকো অবস্থায় থাকতেন। ব্যক্তিগত জীবনে বিবাহিত তিনি। ২০০২ সালে স্বীয় কন্যাকে সাবেক অল-রাউন্ডার সৈয়দ আবিদ আলী’র পুত্র ফাকির আলী’র সাথে বিয়ে দেন। কিন্তু এপ্রিল, ২০০৮ সালে হার্ট অ্যাটাকে আক্রান্ত হলে ফাকির আলী মারা যান।
সোনাগাছি
thumb|right|সোনাগাছি ২০০৫
সোনাগাছি কলকাতা শহরে অবস্থিত ভারতের বৃহত্তম নিষিদ্ধ পল্লি। এই পতিতালয়ের কয়েকশত বহুতল ভবনে প্রায় ১০০,০০০ যৌনকর্মী বসবাস করেন। সোনাগাছি উত্তর কলকাতার মার্বেল প্যালেসের উত্তরে চিত্তরঞ্জন অ্যাভিনিউ, শোভাবাজার ও বিডন স্ট্রিটের সংযোগস্থলের নিকটে অবস্থিত। নিষিদ্ধ পল্লিটির যৌনকর্মীরা দুর্বার মহিলা সমন্বয় সমিতি নামে একটি সমিতির অধীনে গণস্বাস্থ্য ও সচেতনতামূলক কার্যক্রম চালায়।
ইতিহাস
অষ্টাদশ ও ঊনবিংশ শতাব্দীর বাঙালি বাবু সম্প্রদায় এই অঞ্চলে নিজ নিজ উপপত্নীদের প্রতিপালন করতেন। এই অঞ্চলের বেশ কিছু বাড়ি নির্মিত হয়েছিল ব্রিটিশ যুগে। কথিত আছে প্যারিসের বিখ্যাত যৌনকর্মীরাও কলকাতার এই সোনালি অঞ্চল (Golden district)-এর খ্যাতি সম্পর্কে অবহিত ছিলেন।
গণস্বাস্থ্য কর্মসূচি
বর্তমানে বেশ কয়েকটি এনজিও ও সরকারি সংস্থা এখানে এইডস সহ যৌনরোগ প্রতিরোধমূলক কর্মসূচি গ্রহণ করেছে। এনজিও সংলাপ-এর প্রতিষ্ঠাতাদের দ্বারা রচিত বই গিলটি উইথআউট ট্রায়াল এই অঞ্চলের দেহব্যবসার বহু তথ্য জ্ঞাপন করে।
thumb|right|সোনাগাছির একটি দৃশ্য, ২০০৫ সোনাগাছি প্রকল্প যৌনকর্মীদের সমবায়। এটি এই অঞ্চলের যৌনকর্মীদের মধ্যে কাজ করে তাদের মধ্যে কন্ডোম ব্যবহার ও মানুষ পাচারের বিরুদ্ধে রুখে দাঁড়ানো বিষয়ে সচেতনতার কথা প্রচার করে। ১৯৯২ সালে জনস্বাস্থ্য বিজ্ঞানী স্মরজিৎ জানা এই সংস্থাটি প্রতিষ্ঠা করেন। তবে মুখ্যত যৌনকর্মীরাই এটিকে চালিয়ে থাকেন। এই সংস্থার কৃতিত্ব যৌনকর্মীদের মধ্যে এইচআইভি সংক্রমণের হার ৫ শতাংশে কমিয়ে আনা, যা ভারতের অন্যান্য নিষিদ্ধ পল্লির তুলনায় অনেক কম। সেই জন্য রাষ্ট্রসংঘের এইডস কর্মসূচিতে এটি শ্রেষ্ট অনুশীলন মডেল বা বেস্ট প্র্যাকটিশ মডেল আখ্যাত হয়েছে।
দুর্বার মহিলা সমন্বয় কমিটি (ডিএমএসসি) সোনাগাছি প্রকল্প সহ পশ্চিমবঙ্গের ৬৫,০০০ যৌনকর্মী ও তাদের সন্তানদের নিয়ে বিভিন্ন প্রকল্প পরিচালনা করে থাকে। এই সংস্থা যৌনকর্মীদের অধিকার স্বীকৃতি ও যৌনব্যবসার বৈধীকরণের দাবি জানিয়ে থাকে। এছাড়াও তারা বিভিন্ন শিক্ষা ও কর্মসংস্থানগত কর্মসূচি পালন করে এবং ক্ষুদ্র ঋণ দিয়ে থাকে। বাংলা ভাষায় "দুর্বার" শব্দটির অর্থ অপ্রতিরোধ্য। ডিএমএসসি ভারতের প্রথম জাতীয় যৌনকর্মী সম্মেলনের আয়োজন করে। ১৯৯৭ সালের ১৪ নভেম্বর কলকাতায় আয়োজিত এই সম্মেলনের শিরোনাম ছিল 'সেক্স ওয়ার্ক ইজ রিয়েল ওয়ার্কঃ উই ডিম্যান্ড ওয়ার্কার্স রাইট' ('Sex Work is Real Work: We Demand Workers Rights')। ফরিদপুর শহরের হাজী শরিয়তুল্লাহ বাজার সংলগ্ন রথখোলা এবং ডিক্রীরচর ইউনিয়ন-এর সিএন্ডবি ঘাট যৌনপল্লিতে সরকারি হিসাবে প্রায় ৩০০ যৌনকর্মী রয়েছেন। বেসরকারি হিসাবে এই সংখ্যাটি দ্বিগুনও হতে পারে। এখানে সচেতনতাবৃদ্ধির কাজ রীতিমতো দ্রুতগতিতে এগোচ্ছে। যৌনকর্মীদের নিজস্ব সংগঠন দুর্বার সহ বিভিন্ন স্বেচ্ছাসেবী সংগঠনের সঙ্গে হাতে হাত মিলিয়ে কাজ করছেন যৌনকর্মীরাও। কিন্তু তা সত্যেও মাঝেমধ্যেই এই যৌনপল্লী থেকে বিভিন্ন নারী পাচারের অভিযোগ ওঠে। যদিও খবর পাওয়া মাত্র কলকাতা পুলিশ কড়া ব্যবস্থা নেয়।
সাহাগোলা রেলওয়ে স্টেশন
'''বাংলাদেশের রাজশাহী বিভাগের নওগাঁ জেলার একটি রেলওয়ে স্টেশন।
পরিষেবা
সাহাগোলা রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
যশোদা
যশোদা সনাতন ধর্মীয় পুরাণ ও ইতিহাস অনুযায়ী নন্দ এর পত্নী এবং শ্রীকৃষ্ণর পালক মাতা। ভাগবত পুরাণ অনুসারে, দেবকীর পুত্র কৃষ্ণকে পিতা বসুদেব নন্দ এবং তাঁর ধর্মপত্নী যশোদাকে দিয়েছিলেন।
যশোদা এবং শ্রীকৃষ্ণ
যশোদার সঙ্গে সম্বন্ধিত শ্রীকৃষ্ণের বিভিন্ন বাল্যলীলার কথা জানা যায়, যার ভিতর শ্রীকৃষ্ণের মাতা যশোদাকে বিশ্বরূপের দর্শন করানোও অন্যতম। বেদব্যাসের মহাভারত-এ, মহাঋষি নারদ কর্তৃক বৃন্দাবন-এ শ্রীকৃষ্ণকে দর্শন করতে কথা লিখিত আছে।
একটি লীলায়, মাটি খাওয়ার জন্য মাতা যশোদা কৃষ্ণকে দড়ি দিয়ে বেঁধে রেখেছিলেন। এই ঘটনা দেখে নারদমুনি বলে উঠেছিলেন, "এন্না ঠাবাম্ সাইঢানাই, য়াশোডা", যার অর্থ তামিল ভাষায় "যশোদা, আপনি কি তপস্যা করেছিলেন, যে আপনি স্বয়ং নারায়ণকে দণ্ড দেওয়ার, আদর করার, পালন করার শক্তি লাভ করলেন"। কৃষ্ণ যশোদাকে মুখ খুলে দেখাতেই যশোদা সমগ্র ব্রহ্মাণ্ডের সাথে লক্ষ্মীসেবিত বিষ্ণুকে দর্শন করলেন। যশোদা মূর্ছিত হয়ে যাওয়ার উপক্রম হলে তাঁকে নারদ শ্রীকৃষ্ণের জীবনের সব সত্য তুলে ধরে। অন্যান্য লীলার মধ্যে, কৃষ্ণের মাখন চুরি করে খাওয়া, কালীয় নাগ দমন করা, উদুখলে বন্ধনাবস্থায় যমলার্জুন উদ্ধার ইত্যাদি ঘটনায় যশোদার কৃষ্ণের প্রতি বাৎসল্য রসের মহিমা প্রকাশ পেয়েছে।
আফগানিস্তান এনালাইসিস নেটওয়ার্ক
আফগানিস্তান এনালাইসিস নেটওয়ার্ক (এএএন) একটি স্বতঃ-অলাভজনক নীতি গবেষণা এবং বিশ্লেষণ সংস্থা। ২০০৯ সালে প্রতিষ্ঠিত, এটি জার্মানি এবং আফগানিস্তানে একটি সমিতি হিসাবে নিবন্ধিত, স্ক্যান্ডিনেভিয়ান দেশগুলোর বড় অর্থায়ন করা হয় এবং আফগানিস্তানের কাবুল ভিত্তিক একটি মূল দল রয়েছে এটির।
২০১৩ সাল পর্যন্ত যখন এএএন-এর ওয়েবসাইট ইউআরএল aan-afghanistan.com থেকে afghanistan-analysts.org পরিবর্তন করে।
১৪১৩
১৪১৩ গ্রেগরীয় বর্ষপঞ্জির একটি সাধারণ বছর।
নরফুক উইকিপিডিয়া
নরফুক উইকিপিডিয়া হচ্ছে অনলাইন বিশ্বকোষ উইকিপিডিয়ার নরফুক ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। নরফুক উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
বহিঃসংযোগ
নরফুক উইকিপিডিয়া
সৈয়দ বাকির
সৈয়দ মাহদি বাকির জাফর মাহদি নাসির (سيد مهدي باقر‎, Sayed Baqer; জন্ম: ১৪ এপ্রিল ১৯৯৪; সৈয়দ বাকির নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব রিফফা এবং বাহরাইন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
২০১৫–১৬ মৌসুমে, বাহরাইনী ক্লাব আল আহলির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল আহলির হয়ে দুই মৌসুম অতিবাহিত করার পর ২০১৭–১৮ মৌসুমে তিনি আল নাজমায় যোগদান করেছেন। আল নাজমায় এক মৌসুম অতিবাহিত করার পর কুয়েতি ক্লাব আল নাসরের সাথে চুক্তি স্বাক্ষর করেছেন। ২০১৯–২০ মৌসুমে, তিনি আল নাসর হতে বাহরাইনী ক্লাব রিফফায় যোগদান করেছেন।
২০১৫ সালে, বাকির বাহরাইন অনূর্ধ্ব-২৩ দলের হয়ে বাহরাইনের বয়সভিত্তিক পর্যায়ে অভিষেক করেছিলেন। প্রায় ১ বছর যাবত বাহরাইনের বয়সভিত্তিক দলের হয়ে খেলার পর, তিনি ২০১৬ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ২৭ ম্যাচে অংশগ্রহণ করেছেন।
প্রারম্ভিক জীবন
সৈয়দ মাহদি বাকির জাফর মাহদি নাসির ১৯৯৪ সালের ১৪ই এপ্রিল তারিখে বাহরাইনের মানামায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
বাকির বাহরাইন অনূর্ধ্ব-২৩ দলের হয়ে খেলার মাধ্যমে বাহরাইনের প্রতিনিধিত্ব করেছেন।
২০১৬ সালের ৭ই অক্টোবর তারিখে, ২২ বছর, ৫ মাস ও ২৩ দিন বয়সে, ডান পায়ে ফুটবল খেলায় পারদর্শী বাকির ফিলিপাইনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাহরাইনের হয়ে অভিষেক করেছেন। উক্ত ম্যাচের ৫৮তম মিনিটে রক্ষণভাগের খেলোয়াড় সৈয়দ মুহাম্মদ আদনানের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি বাহরাইন ৩–১ গোলের ব্যবধানে জয়লাভ করেছিল। বাহরাইনের হয়ে অভিষেকের বছরে বাকির মাত্র ১ ম্যাচে অংশগ্রহণ করেছেন।
ল্যাঞ্জা তুলিকা
ল্যাঞ্জা তুলিকা (Anthus longicaudatus) হল এক প্রজাতির পাখি যারা প্রধানত মোটাসিলিডি পরিবারের অন্তর্ভুক্ত। এদেরকে প্রধানত দেখতে পাওয়া যায় বতসোয়ানা, দক্ষিণ আফ্রিকা এবং জাম্বিয়া প্রভৃতি দেশে। সাধারণত এরা ১০ থেকে ৪০ টা পাখির দলে থাকে।
কামাল আহমেদ (গায়ক)
শৈশবকাল
কামাল আহমেদ জন্মগ্রহণ করেন ৯ ই সেপ্টেম্বর ১৯৬৫ সালে পাবনা জেলায়।তার পিতার নাম কিয়াম উদ্দিন বিশ্বাস মাতা আজিজা খাতুন। তিনি আহমেদ রেজওয়ান প্রতীক ও আহমেদ রেহনুমা প্রকৃতির পিতা।
পড়ালেখা
১৯৮২ সালে পাবনা এডওয়ার্ড কলেজ থেকে এইচএসসি পরীক্ষায় উত্তীর্ণ হওয়ার পরে কামাল আহমেদ ঢাকা বিশ্ববিদ্যালয় এ মৃত্তিকা বিজ্ঞান পড়ার সুযোগ পান। ঢাকা বিশ্ববিদ্যালয়ে পড়ার সময় তিনি ছায়ানটের সাথে যুক্ত হন এবং তার জীবনের গুরুত্বপূর্ণ মোড় আসে বিশেষত রবীন্দ্র সংঙ্গীত শিক্ষার ক্ষেত্রে। সেখানে তিনি ওয়াহিদুল হক, সানজিদা খাতুন, ইখতিয়ার ওমর, সিরাজুস সালেকিন প্রমুখ রবীন্দ্রসংগীত শিল্পীর সান্নিধ্য পান। তিনি শাস্ত্রীয় সংগীতে ওস্তাদ ফুল মোহাম্মদের কাছ পাঠ গ্রহণ করেছিলেন। ঢাকা বিশ্ববিদ্যালয়ে ছাত্রজীবনে তিনি ডাকসু সাংস্কৃতিক দলের পরিচালনা পর্ষদের অন্যতম সদস্য ছিলেন। তিনি আশির দশকে কলকাতা বিশ্ববিদ্যালয় এবং ভারতের কল্যাণী বিশ্ববিদ্যালয রবীন্দ্রনাথ ঠাকুর এর গান পরিবেশন করতে ডাকসু এর সাংস্কৃতিক সদস্যদের প্রতিনিধিত্ব করেছিলেন। তিনি শহীদুল্লাহ হল শাখার "সাংস্কৃতিক সম্পাদক" নির্বাচিত হয়েছিলেন এবং ঢাকা বিশ্ববিদ্যালয় এর শহীদুল্লাহ হল এর সাংস্কৃতিক সপ্তাহে চ্যাম্পিয়ন হয়েছিলেন।